Ο **Παναθλητικός Όμιλος Τρίγλιας** είναι ελληνικό ποδοσφαιρικό σωματείο το οποίο εδρεύει στη Νέα Τρίγλια Χαλκιδικής. Ιδρύθηκε το 1952 και τα χρώματα του είναι το μπλε, το λευκό και το κίτρινο. Την αγωνιστική περίοδο 2023–2024 αγωνίζεται με την επωνυμία «**Αναγέννηση Τρίγλιας**» στην Α΄ Κατηγορία Ε.Π.Σ. Χαλκιδικής.

Για δύο αγωνιστικές περιόδους 2019–2020 και 2020–2021 αγωνιζόταν ως ποδοσφαιρική ανώνυμη εταιρεία στο τρίτο τη τάξει επαγγελματικό πρωτάθλημα της Football League με την επωνυμία «**Παναθλητικός Όμιλος Τρίγλιας Ποδοσφαιρική Ανώνυμη Εταιρεία**» και με τον διακριτικό τίτλο «**Π.Ο. Τρίγλιας Π.Α.Ε.**».

Ιστορία
-------

### Π.Ο. Τρίγλιας (1952–2021)

Ο **Παναθλητικός Όμιλος Τρίγλιας** ιδρύθηκε το 1952. Κατέκτησε τον πρώτο του τίτλο το 1982 νικώντας τον Μ.Ο. Απόλλωνα Αρναίας στο Κύπελλο Ε.Π.Σ. Χαλκιδικής. Tην αγωνιστική περίοδο 1983–1984 αγωνίστηκε στο πρωτάθλημα της Δ΄ Εθνικής κατηγορίας όπου παρέμεινε μέχρι το 1987.

Την αγωνιστική περίοδο 2018–2019 αγωνίστηκε για πρώτη φορά στη Γ΄ Εθνική Κατηγορία, όπου αναδείχθηκε δευτεραθλητής του Β΄ Ομίλου και κέρδισε τη συμμετοχή μέσω του μπαράζ ανόδου, στο επαγγελματικό πρωτάθλημα της Β΄ Εθνικής Κατηγορίας (Football League). Στο μπαράζ ανόδου επικράτησε του Α.Σ. Νέστου Χρυσούπολης, ανεβαίνοντας για πρώτη φορά στη Football League. 

Τις αγωνιστικές περιόδους 2019–2020 και 2020–2021 ο Π.Ο. Τρίγλιας εξασφάλισε την παραμονή του στη Football League που αποτελούσε το τρίτη τη τάξει επαγγελματικό πρωτάθλημα. Μετά την αναδιάρθρωση των επαγγελματικών κατηγοριών το 2021 και τη συγχώνευση της Β΄ Εθνικής Κατηγορίας στην Α2 Εθνική Κατηγορία (Super League 2) είχε δικαίωμα συμμετοχής στο πρωτάθλημα της Super League 2, το οποίο όμως δεν αξιοποίησε.

### Συμφωνία με τον Ν.Γ.Σ. Ηρακλή Θεσσαλονίκης 1908 (2021)

Το καλοκαίρι του 2021 υπήρξε συμφωνία της Π.Ο. Τρίγλιας Π.Α.Ε. με τον Ν.Γ.Σ. Ηρακλή Θεσσαλονίκης 1908. Η συμφωνία περιελάμβανε και την απόκτηση του ερασιτεχνικού ιδρυτικού ποδοσφαιρικού σωματείου «Π.Ο. Τρίγλιας» από τους παράγοντες του Ν.Γ.Σ. Ηρακλή Θεσσαλονίκης 1908. Στις 2 Αυγούστου 2021 ανακοινώθηκε η συμφωνία μεταξύ του Ν.Γ.Σ. Ηρακλή Θεσσαλονίκης 1908 και του Π.Ο. Τρίγλιας. Η ομάδα της Νέας Τρίγλιας Χαλκιδικής χρησιμοποιεί την επωνυμία «Παναθλητικός Όμιλος Τρίγλιας «ο Ηρακλής»» (Π.Ο.Τ. Ηρακλής), το έμβλημα και τα χρώματα του Ν.Γ.Σ. Ηρακλή Θεσσαλονίκης 1908 και το Καυτανζόγλειο Εθνικό Στάδιο ως αγωνιστική έδρα.

Συνεπώς, από την αγωνιστική περίοδο 2021–2022 ο Π.Ο.Τ. Ηρακλής αγωνίζεται στη Super League 2 με την επωνυμία «Παναθλητικός Όμιλος Τρίγλιας «ο Ηρακλής» Ποδοσφαιρική Ανώνυμη Εταιρεία» και με τον διακριτικό τίτλο «Π.Ο.Τ. Ηρακλής Π.Α.Ε.».

### Π.Ο. Νέας Τρίγλιας (2021–2022)

Τον Σεπτέμβριο του 2021 μετά από πρόσκληση του Προέδρου της Νέας Τρίγλιας Χαλκιδικής για τη σύσταση νέου ποδοσφαιρικού σωματείου με την επωνυμία «**Ποδοσφαιρικός Όμιλος Νέας Τρίγλιας**» (ως συνέχεια του παλαιού συλλόγου) που θα ξεκινήσει από τα τοπικά πρωταθλήματα, ένας ικανοποιητικός αριθμός ατόμων αποφάσισε την σύσταση του νέου συλλόγου. Η πρώτη γενική συνέλευση του νέου συλλόγου εξέλεξε και νέο διοικητικό συμβούλιο το οποίο είναι το εξής:

* Πρόεδρος: Ιωάννης Καπετάνος
* Αντιπρόεδρος: Γεώργιος Εζινέλης
* Γενικός Γραμματέας: Βασίλειος Οικονομόπουλος
* Ταμίας: Γεώργιος Γεροχρήστος
* Γενικός Αρχηγός: Νικήτας Γράδος
* Μέλη: Αθανάσιος Κουλούρης, Κωνσταντίνος Γκεμετσίδης

Έμβλημα
-------

* Το έμβλημα του παλιού συλλόγου του «Π.Ο. Τρίγλιας» έως το 2021.Το έμβλημα του παλιού συλλόγου του «Π.Ο. Τρίγλιας» έως το 2021.
* Το έμβλημα της «Π.Ο. Τρίγλιας Π.Α.Ε.».Το έμβλημα της «Π.Ο. Τρίγλιας Π.Α.Ε.».
* Το έμβλημα του νέου συλλόγου του «Π.Ο. Νέας Τρίγλιας» μετά από την επανασύσταση του.Το έμβλημα του νέου συλλόγου του «Π.Ο. Νέας Τρίγλιας» μετά από την επανασύσταση του.

Τίτλοι – Διακρίσεις
-------------------

### Τίτλοι

* Πρωτάθλημα Ε.Π.Σ. Χαλκιδικής (**6 Τίτλοι**):
	+ 1982–1983, 1987–1988, 1990–1991, 2001–2002, 2003–2004, 2017–2018
* Κύπελλο Ε.Π.Σ. Χαλκιδικής (**9 Τίτλοι**):
	+ 1981–1982, 1984–1985, 1986–1987, 1987–1988, 1988–1989, 1991–1992, 2003–2004, 2016–2017, 2018–2019

### Διακρίσεις

* Κύπελλο Ε.Π.Σ. Χαλκιδικής (Finalist) (**4 φορές**):
	+ 1985–1986, 1996–1997, 2001–2002, 2002–2003

Συμμετοχές στις Εθνικές Κατηγορίες
----------------------------------

* Γ΄ Εθνική Κατηγορία (**3 συμμετοχές**):
	+ 2018–2019, 2019–2020, 2020–2021
* Δ΄ Εθνική Κατηγορία (**9 συμμετοχές**):
	+ 1983–1984, 1984–1985, 1985–1986, 1986–1987, 1991–1992, 2002–2003, 2004–2005, 2005–2006, 2006–2007

Παραπομπές
----------

1. ↑  «Ποιά έργα εγκρίνονται και ποιά απορρίπτονται από την ΑΝΕΤΧΑ ΑΕ – ΤΥΠΟΣ ΧΑΛΚΙΔΙΚΗΣ». Ανακτήθηκε στις 27 Δεκεμβρίου 2023.
2. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia.gga.gov.gr*. Ανακτήθηκε στις 27 Δεκεμβρίου 2023.
3. ↑  «Α' Ερασιτεχνική Kατηγορία Χαλκιδικής / Βαθμολογία». *Ε.Π.Σ. Χαλκιδικής*. 1 Μαρτίου 2017. Ανακτήθηκε στις 27 Δεκεμβρίου 2023.
4. 1 2 3  «ΓΕΜΗ :: Υπηρεσίες Δημοσιότητας». *publicity.businessportal.gr*. Ανακτήθηκε στις 27 Δεκεμβρίου 2023.
5. ↑  «Η Τρίγλια επιβεβαίωσε τη συμφωνία με τον Ηρακλή». *www.makthes.gr*. Ανακτήθηκε στις 27 Δεκεμβρίου 2023.
6. ↑  «Πρόεδρος ΓΣ Ηρακλή: «Η ΠΑΕ θα μετονομαστεί σε Ηρακλής Θεσσαλονίκης και σύντομα θα έχει νέο ιδιοκτήτη» | Gazzetta». *www.gazzetta.gr*. Ανακτήθηκε στις 27 Δεκεμβρίου 2023.
7. ↑  ««Προχωράμε όλοι μαζί για την επόμενη μέρα» – Iraklis1908.gr». *www.iraklis1908.gr*. Ανακτήθηκε στις 27 Δεκεμβρίου 2023.
8. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia.gga.gov.gr*. Ανακτήθηκε στις 27 Δεκεμβρίου 2023.
9. ↑  Team, Onsports (16 Δεκεμβρίου 2021). «Super League 2: «Επίσημα ΠΟΤ Ηρακλής»». *Onsports.gr*. Ανακτήθηκε στις 27 Δεκεμβρίου 2023.